“อาเก๊าะ” บางปู ขนมพื้นบ้านชาววัง
“ไม่ต้องไปไกลถึงบางปู ปัตตานี” อาเก๊าะ ได้ขึ้นชื่อว่าเป็นขนมพื้นบ้านของชาวมุสลิมจังหวัดชายแดนภาคใต้ ซึ่งเป็นที่รู้จัก เป็นขนมที่ได้รับการสืบทอดจากรุ่นสู่รุ่น ในอดีตขนมอาเก๊าะจะมีให้รับประทานเฉพาะในเดือนถือศีลอด หรือเดือนปอซอของชาวมุสลิมเท่านั้น แต่ปัจจุบันขนมอาเก๊าะได้มีการทำกันอย่างแพร่หลาย มีขายกันทั่วไป สามารถหาซื้อทานได้ไม่ยากเหมือนเมื่อก่อนทำให้สองสามีภรรยา นายอิบนีอาบัส อาแว และนางสาวฮัสมะห์ แสมา เจ้าของอาเก๊าะบางปู  (เจ้าเก่า) ที่มีขายกันเฉพาะในพื้นที่ปัตตานี 3 สาขา ได้ขยายสาขาที่ 4  มายังจังหวัดยะลา เพื่อให้ชาวยะลาได้ชิมอาเก๊าะสูตรดั้งเดิม ที่มีรสชาติอร่อย นุ่มลิ้น หอมละมุน เน้นไม่หวานมากและมีเอกลักษณ์ตรงที่ไข่อยู่ด้านบน หลังเปิดร้านเพียงอาทิตย์กว่าๆ ที่ถนนเส้นทางสายตือเบาะ ชาวยะลาให้การต้อนรับเป็นอย่างดี แวะเวียนมาซื้อไปรับประทานกันในครอบครัว รวมถึงนำไปเป็นของฝากกันอย่างต่อเนื่อง ตลอดทั้งวันตั้งแต่ช่วงบ่ายไปถึงหัวค่ำลูกค้าที่มาซื้อบอกว่า มาซื้อทาน 3 ครั้งแล้ว ซื้อไปแจกด้วย ชอบตรงที่ไม่หวานมาก แป้งน้อยไข่เยอะ หอมกรุ่น ทานคู่กับกาแฟอร่อย นอกจากจะซื้อทานแล้ว ยังช่วยโปรโมทเชิญชวนให้ประชาชนมาแวะลองชิมให้กับทางร้านด้วย คอนเฟิร์ม ความอร่อยนายอิบนีอาบัส อาแว ผู้ที่สืบทอดการทำขนมอาเก๊าะ บอกว่า ขนมอาเก๊าะเป็นขนมโบราณ ที่ได้สืบทอดจากแม่ ซึ่งทำมา 40 ปี สานต่อมาได้ 4 ปีแล้ว โดยแม่ก็จะสืบทอดมาจากปู่ที่มาเลย์  และพัฒนามาเรื่อยๆ อาเก๊าะถ้าเรียกภาษไทยคือ ขนมยก ใช้โซ่ล่าม ยกใช้ถ่าน มลายูเรียกอาเก๊ะ  ต่อมาก็เพี้ยนมาเป็นอาเก๊าะ  แต่ก่อนแม่จะทำเฉพาะเดือนปอซอเดือนเดียว พอตนมาสานต่อก็พัฒนามาเรื่อยๆ ในแบบของเราจนถึงปัจจุบัน เป็นขนมโบราณที่ทานได้ทุกเพศ ทุกวัย ไม่ต้องเฉพาะเดือนปอซออย่างเดียว เราอยากให้กินได้ทุกวัน ขนมชาววังปัตตานี กินร้อนๆ ให้ได้ฟิวแบบนี้วัสดุหลักของขนมอาเก๊าะ ก็จะมี แป้ง กะทิ ใบเตย รวมถึงไข่ไก่ ซึ่งเป็นไข่แดง เป็นลูกๆ  โดยจะจัดเตรียมส่วนผสมของขนมมาจากปัตตานี สดๆ ใหม่ๆ ทุกวัน พอมาถึงที่ยะลา ก็จะมาติดเตา ล่างบนโดยใช้ถ่าน หยอดแป้งที่ผสมแล้ว ลงบนแม่พิมพ์ ซึ่งจะทำได้ครั้งละ 25 ลูก แล้วปิดฝาครอบ เกลี่ยถ่านไปมาเพื่อให้ขนมได้ความร้อนทั่วถึง คล้ายกับการอบขนม ประมาณ 3-4 นาที ก็สุก อาเก๊าะก็จะส่งกลิ่นหอมกรุ่นชวนให้น่ารับประทานยิ่งนัก หลังจากนั้น ก็สามารถตักขึ้นนำขายได้เลยสำหรับผู้ที่อยากลองชิมอาเก๊าะบางปู ก็สามารถแวะมาซื้อได้ที่ ถนนเส้นทางสายตือเบาะ ทางไปเทศบาลเมืองสะเตงนอก หรือติดต่อได้ที่ โทร.09-3161-9744